#NaNoWriMo Dag 1 – Lekkervurigeaffêre
#NaNoWriMo, Familiegeskiedenis, Skryfwerk
#NaNoWriMo Dag 1
Date: November 1, 2018Author: lekkervurig 13 Comments
So val ek vanoggend in, saam met Scrapy en Cecelia om deel te neem aan 'n wêreldwye skryf uitdaging. NaNoWriMo – Amerikaans in oorsprong en 'n afkorting vir National Novel Writing Month.
Jy registreer en gee jou boek 'n naam. Die uitdaging om elke dag van 1 November tot 30 Jovember 'n minimum van 1600 of so woorde te skryf. Siedaar, as jy volhou het jy in 'n maand 50 000 woorde geskryf.
Nou ek het hierdie dissipline broodnodig want die stories in my kop maak my mal. Ek het besluit om eers te begin met my eie onthou stories. Of dit ooit publiek sal word, dis nou nie die kwessie nie.
Vanoggend om 08h30 gesit en skryf. Om 10h23 was saar meer as 2000 woorde in onthousnoere. Dag een gedoen.
Dankie Scrapy en Cecelia – as julle nie gepor het nie, het ek nie begin nie. Voorspoed vir ons al drie.
Skryf, gaan ek skryf, hulle sê mos na drie dae is iets gewoonte. Ek gaan nou my Janieskryfgeheime huiswerk doen
O, ja dis lekker vandag op Watervalplaas. Gisteraand het die hemele gepraat en vir ons 9mm reën geskenk. Die wêreld om my se dors vir eers geles, ek dink ek hoor gras groei..
Previous Previous post: Lekker….vlamvatvurig.
Next Next post: #SoCS: Point
13 thoughts on "#NaNoWriMo Dag 1"
Jy is 'n wenner!
Toortsie- daar is nog 48 000 woorde en 29 dae oor…maar dankie vir die rasie-lei!
Maar 2000 is reeds klaar. 😁 Dit was die eerste tree, wat altyd die moeilikste is.
Goed begonne is half gewonne. Welgedaan en sterkte vorentoe.
Ai, ek haal my hoed vir julle af! Sterkte, ek dink jy gaan baie goed doen.
Dankie vir die bemoediging.🤗
Baie geluk en baie sterkte!
Sjoe ek moes nou eers kom inloer om te sien of jy aan die gang is. Ek het gister(3Nov) klaar geskryf en gaan oor so uurtjie vandag sn doen. Na die drie dae het ek al net oor die 5000 woorde. Joega! Sodra ek gaan sit hou die gedagtes net nie op nie. Ek het gedink my Kollege dae was nie so baie dinge om oor te skryf nie en tog het ek by 2007 woorde geeindig en moet vandag nog verder met die studeerstories gaan.
Jy moet kop hou aanhou en uithou. Het jy al dag drie geskryf? Sterkte met die skryf!
Ek is bly om te hoor dat daar reen geval het. dit is broodnodig(Ha ha, nou dink ek weer aan die Towerbrode!)
Dis asof die woorde nie end kry nie. Ek is so bly ek het saam met jou die aangepak. Ons het lewens geleef as ek so na my woorde kyk. Ek is na 5000 woorde eers by Gr1. Groete.
Ha ha, ek het weer gedink my Kollege tyd het niks gehad nie en toe kon ek net nie ophou nie. Ek wil sommige inligting of dele onder andr hofies gebruik.Party goed noem ek net en dan gaan ek verder in n ander hoofstuk. Gaan netnou my dae se tellings in n pos sit.